Rikunarita-ORG/Wikinium huggingface dataset:
# Maskvos konferencija (1943)

**Trečioji Maskvos konferencija** tarp pagrindinių Antrojo pasaulinio karo Sąjungininkų vyko nuo 1943 m. spalio 18 iki lapkričio 11 d. Kremliuje ir Spiridonovkos rūmuose.

Užsienio reikalų ministrų – Jungtinės Karalystės Entoni Edeno, JAV valstybės sekretoriaus Kordelo Halo ir Sovietų Sąjungos Viačeslavo Molotovo, susitikimo metu pasirašyta Maskvos deklaracija ir įkurta Patariamoji Europos komisija.
# GAZ

*Kitos reikšmės – GAZ (reikšmės).*

GAZ (Горьковский автомобильный завод)|  |
| Forma | Valstybinė gamykla |
| Pramonė | Automobilių |
| Įkurta | 1929 m. |
| Centrinė būstinė | Nižnij Novgorodas, Rusija |
| Holdingas | - |
| Tinklalapis |  |

GAZ-69
GAZ-66
GAZ M-20 Pobeda
GAZ-13 Čiaika
GAZ-24 Volga
GAZ-53
**GAZ** (*Горьковский автомобильный завод*, Nižnij Novgorodas, Rusija) – automobilių gamykla, įkurta 1929 m. kaip NNAZ, bendradarbiaujant gamyklai Ford ir Tarybų Sąjungai. Pavadinimas buvo pakeistas, kai miestas buvo pervadintas Maksimo Gorkio vardu. Gamyklos pirmasis modelis buvo neypatingai brangus GAZ-A, iš pat pradžių parduotas kaip *NAZ A*. Tais pačiais metais buvo pradėtas gaminti sunkvežimis GAZ-AA. Abiejų pirmtakai – Ford modeliai Ford A ir Ford AA. „A“ produkcija buvo gaminama 1932–1936 m. ir per tą laiką buvo pagaminta per 100.000 pavyzdžių.

## GAZ modeliai

* GAZ-A (1932–1936)
* GAZ-AA (1932–1942)
* GAZ-AAA (1934–1943)
* GAZ-03-30 (1933-??)
* GAZ-410 (1934-??)
* GAZ-MM (1934–1950)
* GAZ-M1 (1936–1942)
* GAZ-415 (1936-??)
* GAZ-M2 (1942–1946)
* T-60 (1935–1940)
* T-70 (1938–1942)
* GAZ-61 (4x4 džipas)(1941–1944)
* GAZ-51 (1946–1976)
* GAZ-M20 Pobeda (1946–1958)
* GAZ-64 (4x4 džipas) (1941–1942)
* BA-64 (1942–46)
* GAZ-67 (4x4 džipas) (1944–1953)
* GAZ-63 4x4 (1948–1968)
* BTR-40 (1948-??)
* GAZ 46 MAV (1952-??)
* GAZ-69 (4x4 džipas) (1953–1972)
* GAZ-12 ZIM (1950–1959)
* GAZ-21 Volga (1956–1970)
* GAZ-22 Volga (1962–1970)
* GAZ-72 Pobeda (1955–1957)
* GAZ-13 Čaika (1959–1981)
* GAZ-52 (1958-?)
* GAZ-62 (1958–1960)
* GAZ-53
* GAZ-3307 (1989-)
* BTR-60 (1960–197?)
* GAZ-66 (1964–1998)
* GAZ-14 Čaika (1977–1988)
* GAZ-24 Volga (1968–1985)
* BTR-70 (1976-??)
* GAZ-24-05 Volga (1972–1992)
* GAZ-24-10 Volga (1985–1992)
* GAZ-3102 Volga (1984)
* BTR-80 (1984-??)
* GAZ-31029 Volga (1992–1997)
* BTR-90 (1994)
* GAZ 31 Volga (1997-dabar)
* GAZ-310221 Volga (1997)
* GAZ-3110 Volga (1997–2004)
* GAZ-3111 Volga (1998–2000)
* GAZ-31105 Volga (2004)
* GAZ-3302 GAZelle (1992)
* GAZ-3221 GAZelle (1992)
* GAZ-2705 GAZelle (1992)
* GAZ-2752 Sobol (1999)
* GAZ-2217 Barguzin (1999)
* GAZ-22171 Sobol (2000)
* GAZ-3937 Vodnik desantinis džipas (1997)
* GAZ-2975 Tiger jeep (2002)
* GAZ-2330 Tiger jeep (2002)
* GAZ5903V Vetluga

## Nuorodos

Kai kurių Volga modelių nuotraukos Archyvuota kopija 2012-02-25 iš Wayback Machine projekto.
# Antroji Prancūzijos imperija

*Kitos reikšmės – Prancūzija (reikšmės).*

|  |
| --- |
| Empire Français* Prancūzijos imperija** |
|

|  |  |  |
| --- | --- | --- |
|  | **1852–1870** |  |

 |
|

|  |  |
| --- | --- |
|  |  |
| Vėliava | Imperinis herbas |

 |
| **HimnasPartant pour la Syrie* (neoficialus) Išvykstantiems į Siriją |
| Location of PrancūzijaAntroji Prancūzijos imperija |
| **Sostinė** | Paryžius |
| **Kalbos** | Prancūzų |
| **Religija** | Romos Katalikų Bažnyčia |
| **Valdymo forma** | Konstitucinė monarchija |
| **Imperatorius** |
|  1852–1870 | Napoleonas III |
|  |
| **Era** | XIX amžius |
|  - Įvyksta valstybinis perversmas | 1851 Gruodžio 2 |
|  - Konstitucijos priėmimas | 1852 m. Sausio 14 d. |
|  - Prasideda Prancūzijos-Prūsijos karas | 1870 Liepos 19 |
|  - Įvyksta Sedano mūšis | 1870 Rugsėjo 1 |
|  - Respublikos paskelbimas | 1870 m. Rugsėjo 4 d. |
|  |
| **Valiuta** | Prancūzijos frankas |

|  |
| --- |
| **Prancūzijos istorija** |
| Galija (Keltai) |
| *Romos imperija* |
| Frankų valstybė (Merovingai) |
| Frankų imperija (V. Frankai) |
| Karolingai > Robertinai |
| Prancūzijos karalystė: |
| Kapetingai > Valua > Burbonai |
| Didžioji Prancūzijos revoliucija |
| Pirmoji Respublika |
| Pirmoji imperija |
| Liepos monarchija |
| Burbonų Restauracija |
| Antroji Respublika |
| Antroji imperija |
| Trečioji Respublika |
| Viši režimas |
| Ketvirtoji Respublika |
| Penktoji Respublika |
| **Istoriniai regionai** |

**Antroji imperija** arba **Antroji Prancūzijos imperija** – laikotarpis Prancūzijos istorijoje nuo 1852 iki 1870 m. Tai laiko tarpas Prancūzijos istorijoje apimantis Napoleono III valdymo laikotarpį.

Napoleonas III
## Įkūrimas

Abejotiname referendume gavę piliečių sutikimą, Liudviko Napoleono Bonaparto šalininkai parengė naują 1852 m. konstituciją, kuri faktiškai buvo patobulintas 1799 m. konstitucijos variantas. Lapkričio 21 d. Prancūzija oficialiai paskelbta imperija, o Liudvikas Napoleonas Bonapartas 1852 m. pasiskelbė imperatoriumi Napoleono III vardu.
# Devizas (šūkis)

**Devizas (šūkis)** – frazė, žodis ar posakis, bendrai nusakantis socialinės grupės ar organizacijos motyvaciją ar intenciją. Šūkis gali būti nurodomas bet kuria kalba, tačiau dažniausiai būna lotynų kalbos šūkiai ir devizai. Vietinės vyriausybinės organizacijos naudoja vietinės kalbos šūkius.

Heraldikoje šūkis parašomas herbo apačioje, o Škotijoje tai daroma viršuje jo.

## Šaltiniai
# Arijų rasė

*Šis straipsnis apie istorinę rasės koncepciją. Apie Azijos tautas, kalbėjusias indoiranėnų kalbomis, skaitykite straipsnyje arijai.*
„Majerso konversacinio leksikono“ žemėlapis, vaizduojantis skirtingų žmonių rasių pasiskirstymą Žemėje, 1885–1890 m.
**Arijų rasė** – pasenusi istorinė rasės koncepcija, atsiradusi XIX a. pabaigoje. Terminas vartotas siekiant apibūdinti Vakarų ir Rytų Europos šiaurinių kraštų gyventojų fizines ypatybes. Antropologiniai, istoriniai ir archeologiniai įrodymai nepatvirtina šios koncepcijos pagrįstumo.

Ši sąvoka kilusi iš sampratos, kad pirmieji praindoeuropiečių kalbos vartotojai buvo išskirtiniai pranašesnio žmonijos tipo protėviai ir kad jų palikuonys iki šių dienų sudaro arba išskirtinę rasę, arba europidų rasės porasę, kartu su semitų ir chamitų rasėmis. Šis taksonominis požiūris į žmonių populiacijų grupių skirstymą kategorijomis dabar laikomas klaidingu ir biologiškai beprasmiu dėl glaudaus genetinio panašumo ir sudėtingų šių grupių tarpusavio ryšių. Šiuolaikiniai mokslininkai atmetė rasės, kultūros ir kalbos izomorfizmą kaip klaidingą sampratą.

XIX a. terminą ėmė vartoti įvairūs rasistiški ir antisemitiški rašytojai, įskaitant Artiūrą de Gobino, Richardą Vagnerį ir Hiustoną Stiuartą Čemberleną, kurių mokslinis rasizmas paveikė vėlesnę nacių rasinę ideologiją. XX a. 3-iajame dešimtmetyje ši sąvoka buvo siejama su nacizmu ir naudojama palaikyti baltųjų viršenybės arijų ideologiją, kuri vaizdavo arijų rasę kaip „pranašesnę“, o ne arijai buvo laikomi prastesniais (*Untermensch* – ‘pusžmogis’) ir egzistencine grėsme, kuri turėjo būti pašalinta, o tokie žmonės – sunaikinti. Nacistinėje Vokietijoje šios idėjos sudarė esminę valstybinės ideologijos, vedusios į Holokaustą, dalį.

## Išnašos

## Šaltiniai

* Anthony, David W. (2007). *The Horse, the Wheel, and Language: How Bronze-Age Riders from the Eurasian Steppes Shaped the Modern World*. Princeton University Press. ISBN 978-0691148182.
* Arvindsson, Stefan (2006). *Aryan Idols: Indo-European Mythology as Ideology and Science*. University of Chicago Press. ISBN 978-0226028606.
* Bryant, Edwin (2001). *The Quest for the Origins of Vedic Culture: The Indo-Aryan Migration Debate*. Oxford University Press. doi:10.1093/0195137779.001.0001. ISBN 978-0195169478.
* Pereltsvaig, Asya; Lewis, Martin W. (2015). *The Indo-European Controversy*. Cambridge University Press. ISBN 978-1107054530.
# History

History|  |
| **Šalis** | Jungtinės Valstijos |
| **Savininkas** | A+E Networks (Hearst Corporation (50 %), The Walt Disney Company (50 %)) |
| **Transliavimo pradžia** | 1995 m. sausio 1 d. |
| **Vaizdo formatas** | 1080i (HDTV) 480i (SDTV) |
| **Šūkis** | *History Made Every Day* |
| **Ankstesnis pavadinimas** | The History Channel (1995–2008) |
| **Interneto svetainė** | History.com |

**History** (nuo 1995 iki 2008 m. **The History Channel**) – amerikiečių kabelinė ir palydovinė televizija, priklausanti „A+E Networks“ tinklui, „Hearst Corporation“ ir „Disney–ABC Television Group“ bendrajai įmonei.

Kanalu rodomos dokumentinės programos ir istorinio pobūdžio fikciniai serialai. Televiziją neretai kritikuoja mokslininkai, istorikai ir skeptikai, teigdami, kad transliuotojas rodo pseudodokumentiką, faktais nepagrįstas ir sensacingas programas, tokias kaip „Ancient Aliens“, „UFO Hunters“, „Brad Meltzer’s Decoded“ ir „Nostradamus Effect“. 2013 m. duomenimis, JAV šią televiziją gali matyti apie 98 mln. namų ūkių (86,01 % namų ūkių, įsivedusių televiziją).

Kanalas taip pat rodomas Kanadoje, Europoje, Australijoje, Viduriniuosiuose Rytuose, Afrikoje ir Lotynų Amerikoje. Pirmoji europietiška versija pasirodė 1997 m. Skandinavijoje po „Viasat“ tinklu, dabar tai atskiras kanalas „Viasat History“.

## Išnašos

## Nuorodos

* Oficiali svetainė
# Moldavijos sausumos pajėgos

Moldavijos kareiviai rikiuotėje
Moldavijos kareivis išminavimo pratybose
**Moldavijos sausumos pajėgos** - sausumoje veikti skirta Moldavijos ginkluotųjų pajėgų dalis, suformuota 1991 m. rugpjūčio mėn. Moldavijai tapus nepriklausoma valstybe.

## Istorija

1994 m. pradžioje Moldavijos sausumos pajėgas sudarė 9800 žmonių, kuriuos jungė:

* 3 motorizuotų šaulių brigados,
* 1 artilerijos brigada,
* 1 1 žvalgybos ir šturmo batalionas.

Ginkluotėje turėjo 77 šarvuotuosius transporterius, 67 kitus šarvuočius, 18 122 mm ir 53 152 mm velkamuosius pabūklus, 9 120 mm savaeigius minosvaidžius-patrankas 2S9 Nona, 70 PTVR leistuvų AT-4 Spigot, 19 AT-5 Spandrel ir 27 AT-6 Spiral, 1 73 mm beatošliaužę patranką SPG-9, 45 100 mm prieštankines patrankas MT-12, 30 23 mm ZU-23 ir 12 57 mm automatinių zenitinių patrankų S-60.
Moldavija gavo dalį ginklų iš buvusios TSRS atsargų, laikytų jos teritorijoje. Nežinomą kiekį ginklų gavo iš Rumunijos, ypač mūšių su Padniestrės respublika metu.

2007 m. Moldavijos sausumos pajėgos buvo jau sumažintos iki 5710 žmonių (trys motorizuotų šaulių, viena artilerijos brigados, atskirieji specialiosios paskirties ir inžinerinis batalionai, atskirasis gvardijos dalinys.

Ginkluotė buvo 44 pėstininkų kovos mašinos BMD-1, 266 šarvuotieji transporteriai (jų tarpe 91 TAB-71), 227 artilerijos pabūklai.

## Dabartinė Moldavijos sausumos pajėgų sandara

* 1-oji pėstininkų brigada „Moldova“, bazė Belcis
* 2-oji pėstininkų brigada „Stefan Cel Mare“, bazė Kišiniovas
* 3-oji pėstininkų brigada „Dacia“, bazė - Kahulas
* Artilerijos brigada „Prut“, bazė - Ungenai
* Atskirasis inžinerijos batalionas „Codru“
* Atskirasis radijo ryšių pulkas „Basarabia“
* Atskirasis specialios paskirties batalionas „Fulger“, bazė - Kišiniovas

## Nuorodos
# Karyba

Telefonijos klasė JAV naujokams, 1917 m.
**Karyba** – mokslas apie ginkluotųjų pajėgų panaudojimą, ypač karo atveju.

Karyba gali būti skirstoma į keletą šakų:

* Karinė organizacija
* Karinė pedagogika
* Karo istorija
* Karo geografija
* Karinė technologija
* Karinė strategija ir doktrina
# Lafetas

Krupo gamybos 32 svarų patranka su lafetu fortui
Patranka sukiojamame šarvuotame kupole
140 mm karonada su standžiuoju lafetu
**Lafetas** (iš vok. *Lafette*) – artilerijos pabūklo dalis – stovas ir/ar važiuoklė, laikanti vamzdį, leidžianti jį nutaikyti keliant ir sukiojant, amortizuojanti atatranką šaudant, leidžianti pabūklą pervežti ar įtvirtinanti pozicijoje, jei pabūklas stacionarus.

Lafetas:

* kreipimo mechanizmais suteikia vamzdžiui šaudymui (o kartais ir užtaisymui) reikalingus vertikalius ir horizontalius kampus;
* atošliaužos įtaisais slopina šūvio atatrankos energiją ir perduoda likusią atatrankos energiją gruntui arba įrenginio pagrindui);
* važiuokle įgalina vežti pabūklą.

## Lafetų skirstymas

Pabūklų lafetai būna:

* judrieji – su ratine arba vikšrine važiuokle
* pusiau stacionarūs – turi nejudamą pagrindą, įtvirtintą judančiame objekte (tanke, savaeigėje važiuoklėje, lėktuve, laive)
* stacionarieji – turi nejudamą pagrindą, įtvirtintą krante (krantų apsaugos artilerija), doto ambrazūroje ir pan.

Pabūklo lafetai pagal vamzdžio įtvirtinimo tipą būna stangrieji ir standieji:

* Standusis lafetas su vamzdžiu jungiamas standžiai, todėl vamzdį veikiančios jėgos tiesiogiai perduodamos lafetui.
* Stangrusis lafetas su vamzdžiu jungiamas atatranką kompensuojančiais atošliaužos įtaisais, todėl šaunant lafetui tenka 30–40 kartų mažesnė apkrova.

Iki XIX a. pab. artilerijos pabūklų vamzdžiai buvo tvirtinami ant lafetų tik standžiai. Šaunančio pabūklo lafetas priimdavo šūvio atatrankos energiją, todėl pabūklas atriedėdavo atgal.

## Lafeto sandara

Pagrindinės pabūklo lafeto dalys: viršutinis ir apatinis stovai, kreipimo mechanizmai, lopšys, atrama, atošliaužos įtaisai, pusiausvyros mechanizmas.
# Išcentrinė jėga

**Išcentrinė jėga** – jėga, kuria judantis materialusis taškas veikia kitą kūną ir verčia šį tašką judėti kreive. Jėga nuo sukimosi ašies nukreipta normalės kryptimi.

Išcentrinės jėgos *F* skaitinė vertė objektui, kurio masė *m*, esančiam atstume *r* nuo sukimosi ašies ir besisukančiam kampiniu greičiu *ω* lygi:

 WIKINIUM\_MATH\_PH\_0
Išcentrinė jėga taikoma centrifugose, išcentriniuose siurbliuose ir išcentrinėse sankabose, taip pat išcentriniuose geležinkeliuose, planetų orbitose ir kreivėse.

## Šaltiniai
# Eilinis

**Eilinis** – žemiausias karinis laipsnis daugelyje šalių. Kai kuriose šalyse už eilinius žemesnio laipsnio yra tik rekrūtai ir kursantai (ne karininkų kursų). Dalyje šalių eilinis yra ne vienas laipsnis, o keletas gretimų, kurie, pvz., žymimi NATO karinių laipsnių kodais (*NATO Rank Grades*) nuo OR-1 iki OR-3.

Dabartinėje Lietuvos kariuomenėje irgi egzistuoja laipsnis *eilinis*, Lietuvos Karinėse jūrų pajėgose eilinį atitinka jūreivis.

* Lietuvos Sausumos pajėgų eilinio antpetis
* Lietuvos Karinių oro pajėgų eilinio antpetis
* Lietuvos Karinių jūrų pajėgų jūreivio (atitinkančio eilinį) antsiuvas.

## TSRS ir Rusija

TSRS kariuomenėje karinis laipsnis *eilinis* (rus. *рядовой*, *riadovoj*) buvo įvestas tik 1946 m., iki tol šis laipsnis vadinosi *raudonarmietis* (*красноармеец*, *krasnoarmejec*). Dabar šis laipsnis yra ir Rusijos Federacijos kariuomenėje.

TSRS Karinio jūrų laivyno laivų kariškių karinis laipsnis, atitinkąs eilinį, buvo jūrininkas (*матрос*, *matros*).

Eilinį atitinka ir TSRS bei Rusijos karinių mokyklų studentų karinis laipsnis *kursantas*, galiojantis mokymosi metu. Dalis kursantų mokymosi metu gauna aukštesnius kursantų laipsnius, atitinkančius seržantų ir viršilų laipsnius armijoje. Sėkmingai baigę karo mokyklą kursantai paprastai gauna leitenanto laipsnį.

* Rusijos armijos eilinio paradinis antpetis
* Rusijos armijos eilinio lauko uniformos antpetis
# Jungtinių Amerikos Valstijų Generalinis štabas

Jungtinių Amerikos Valstijų Generalinio štabo emblema
**Jungtinių Amerikos Valstijų Generalinis štabas** (angl. *Joint Chiefs of Staff*) – Jungtinių Amerikos Valstijų ginkluotųjų pajėgų karinių lyderių grupė, kuri patarinėja civilinei JAV valdžiai. Komiteto darbą nustato statutas. Komitetui vadovauja JAV prezidento skiriamas pirmininkas ir jo pavaduotojas. Komitetą sudaro kariuomenės vadai iš kiekvienos iš keturių pagrindinių kariuomenės šakų.

Admirolas Maiklas Mulenas 17-asis ir dabartinis Jungtinių Amerikos Valstijų Generalinio štabo pirmininkas
Panašios institucijos egzistuoja ir Tautų Sandraugai priklausančiose valstybėse.
# Eskadronas

Šveicarijos kariuomenės eskadronas (1972 m.). Joja kariuomenės veteranai 1972 m. uniformomis
**Eskadronas** – kavalerijos padalinys, dydžiu atitinkantis batalioną ar kuopą.

Pirmieji eskadronai atsirado Karolio V laikais. Eskadronas pradžioje rikiuodavosi į 16 eilių. Prancūzijos religinių karų laikais eskadronai rikiuodavosi tik į 6 eiles, Henriko IV laikais – į 5 eiles, Frydricho Didžiojo laikais – į 2 eiles.

Pradžioje eskadronai turėjo kelis šimtus kavaleristų (bataliono lygis) ir buvo skirstomi į kuopas. Vėliau patirtis karuose parodė, kad gausius eskadronus sunku valdyti mūšio lauke, jie pasidaro mažiau manevringi, sunkiau keičia atakos kryptį. XX a. pradžioje daug kur eskadronai sumažėjo iki 120–150 raitelių (kuopos lygis).

## Didžioji Britanija ir Britų Sandrauga

Didžiosios Britanijos armijoje ir daugelio Britų Sandraugos šalių armijose kavalerijos eskadronas atitinka pėstininkų kuopą ar artilerijos bateriją.

*Eskadronais* taip pat vadina kuopos dydžio dalinius Britanijos SAS (*Special Air Service* 'Specialioji oro tarnyba'), Karališkųjų inžinierių korpuse (*Corps of Royal Engineers*), Karališkajame ryšių korpuse (*Royal Corps of Signals*), Karališkajame Armijos medicinos korpuse (*Royal Army Medical Corps*), Karališkajame logistikos korpuse (*Royal Logistic Corps*).

Eskadronai paprastai žymimi raidėmis ar numeriais – 1-asis eskadronas, A eskadronas. Kai kuriuose Britanijos armijos daliniuose eskadroną gali pavadinti svarbaus istorinio mūšio, kuriame dalyvavo pulkas, pavadinimu.

## JAV

JAV armijoje kavalerijos eskadronas (angl. *squadron*) atitinka pėstininkų ar artilerijos batalioną. Dabar JAV armijoje kavalerija vadinami šarvuočių ir tankų daliniai arba sraigtasparnių daliniai.

## Prancūzija

Prancūzijos kariuomenėje eskadronas (pranc. *escadron*) ilgą laiką atitiko kavalerijos divizioną (batalioną), būdavo sudarytas iš kelių kuopų. Nuo XX a. vidurio eskadronas atitinka kuopą. Eskadronams vadovauja kapitonai, kaip ir kuopoms.

## Rusija

Rusijoje eskadronai turėjo 128 kavaleristus, turėjo du puseskadronius po du būrius. Būrį sudarydavo 2 eilės po 16 kavaleristų. *Maršo eskadronai*, karo metais suformuoti atsarginėse kavalerijos dalyse ir keliaudavę į veikiančius kavalerijos pulkus, turėdavo 160 kavaleristų.

Kavalerijos pulkas turėdavo 4 ar 6 eskadronus:

* kirasirų pulkai turėdavo po 4 eskadronus
* visi kiti pulkai – po 6 eskadronus.

Kavalerijos divizionai turėdavo po 2 eskadronus.

Eskadronai atitikdavo kazokų dalinių šimtines.
# Elektroninė žvalgyba

**Elektroninė žvalgyba** (angl. *signals intelligence*; rus. *радиоэлектронная разведка*), *radioelektroninė žvalgyba* – duomenų apie priešą, priešišką pusę, asmenį rinkimas, gavimas radioelektroninėmis priemonėmis, žvalgybos dalis. Radioelektroninė žvalgyba pagal duomenų gavimo, fiksavimo priemonių rūšis dar gali būti skirstoma smulkiau, pvz., radijo žvalgyba, radiotechninė, infraraudonoji, radiolokacinė, lazerinė, televizinė, garso, hidroakustinė žvalgyba.

## Šaltiniai

* Rusų-lietuvių internetinis žodynas
* Enciklopedinis karybos žodynas / Petras Algirdas Čiočys, Jurgis Janukevičius, Edvardas Jasiulionis… [et al.]; [redaktorių kolegija: vyriausiasis redaktorius Zenonas Kulys… [et al.] ; Generolo Jono Žemaičio Lietuvos karo akademija. – Vilnius : Generolo Jono Žemaičio Lietuvos karo akademija, 2008
# Hebrajų kalba

|  |
| --- |
| Hebrajų kalba עברית *Ivrit* |
| Kalbama | Izraelis, JAV, Argentina, Rusija, Vokietija, Kanada ir kt. |
| Kalbančiųjų skaičius | ~7 mln. |
| Vieta pagal kalbančiųjų skaičių | į šimtuką nepatenka |
| Kilmė | Semitų-chamitų  Semitų   Centrinių semitų |
| Oficialus statusas |
| Oficiali kalba |  Izraelis |
| Kalbos kodai |
| ISO 639-1 | he |
| ISO 639-2 | heb |
| ISO 639-3 | heb/hbo |

**Hebrajų kalba** – semitų kalba, kuria pasaulyje kalba daugiau nei 7 milijonai žmonių, daugiausia Izraelyje, taip pat pasaulio žydų bendruomenėse. Viena iš dviejų Izraelio valstybinių kalbų.

Hebrajų kalbos paskaitos skaitomos Vilniuje ir Kaune: Vilniaus universitete, Vytauto Didžiojo universitete, Sochnute.

## Gramatika

Hebrajų kalba iš dalies analitinė, joje naudininkas, įnagininkas ir galininkas išreiškiami naudojant prielinksnines dalelytes, o ne linksnius. Tačiau kaitymas yra svarbus sudarant veiksmažodžius ir daiktavardžius.

## Raštas

Moderni hebrajų kalba rašoma iš dešinės į kairę, naudojant hebrajų alfabetą.

## Nuorodos

* `heb`Duomenys apie kodu „heb“ žymimą kalbą svetainėje *ethnologue.com*
* `hbo`Duomenys apie kodu „hbo“ žymimą kalbą svetainėje *ethnologue.com*
* Hebrajų kalba Archyvuota kopija 2007-02-16 iš Wayback Machine projekto.
* Įvairūs ivrito studijų resursai Archyvuota kopija 2006-11-18 iš Wayback Machine projekto.
* Иврит через мозг – Ivrito studijų online vadovėlis (rusų k.)

## Žodynai

* Palm Hebrajų kalbos žodynai Archyvuota kopija 2006-10-20 iš Wayback Machine projekto.
* Basic Hebrew – Ivrit Archyvuota kopija 2007-09-28 iš Wayback Machine projekto.
* Online rusų-ivrito ir ivrito-rusų k. žodynas

* Zuckermann, Ghil'ad, 2003. *Language Contact and Lexical Enrichment in Israeli Hebrew*. Palgrave Macmillan. (ISBN 9781403917232 / ISBN 9781403938695)
# Mendoza RM2

| Mendoza RM2 |
| --- |
| **Tipas** | lengvasis kulkosvaidis |
| **Variantai** | Mendoza C-1934 |
| **Konstruktorius** | *Rafael Mendoza* |
| **Šalis** |  Meksika |
| **Sukurtas** | 1928–1933 m. |
| **Gamintas** | 1965–1980 m., *Productos Mendoza* (pagaminta >6200 vnt.) |
| **Naudotas** | nuo 1965 m. |
| **Naudotojai** |  Meksika |
| **Kalibras, mm** | 7,62 |
| **Šovinys, mm** | .30-06 Springfield (7,62×63 mm) |
| **Šaudymo sparta, n/min.** | 600 |
| **Svoris, kg** | 6,3 |
| **Ilgis, mm** | 1092 |
| **Vamzdžio ilgis, mm** | 610 |
| **Pradinis greitis, m/s** | 805 |
| **Taikymo tolis, m** | 548 (efektyvusis nuotolis) |
| **Dėtuvė** | ragelis su 20 šov. |

**Mendoza RM2** – Meksikos 7,62 mm lengvasis kulkosvaidis, panašus į M1918 BAR, gamintas kompanijos *Productos Mendoza, S.A.*. Naudoja *.30-06 Springfield* šovinius. Turi du šaudymo režimus – savitaisį ir automatinį. Dėtuvė – iš viršaus įstatomas 20 šov. talpos ragelis. Vamzdžio gale – laibgalio stabdis.

Rafaelis Mendoza gamino kulkosvaidžius Meksikos kariuomenei nuo 1933 m. Jie pasižymi lengvumu ir pigumu, bet yra ir pakankamai patikimi. Automatikos mechanizmas naudoja dujų nuvedimo sistemą, kuri perduoda trumpą impulsą dujų stūmokliui. Spyna panaši Liuiso kulkosvaidžio, sukasi stumiama dviejų ekscentrikų, varomų stūmoklio stiebo.

RM2 yra paskutinis R. Mendozos kulkosvaidžio modelis, pasižymi supaprastintu ardymu. XX a. 9-tą dešimtmetį RM2 pakeitė kulkosvaidžiai *CETME Ameli* (5,56 mm) ir *FN-MAG* (7,62 mm).
# Palisadas

Keltų kaimo palisadas
Rekonstruotas viduramžių palisadas
**Palisadas** – gynybinė tvora iš vertikaliai be tarpų įkastų nusmailintų storų rąstų. Palisado aukštis būna 2–3 m aukščio, kartais aukštesni. Palisado vertikalieji rąstai gali būti iš vidaus sutvirtinti skersiniais. Palisadai dažnai įrengiami ant pylimų, o prieš juos iškasamas griovys.

Palisadais būdavo aptveriami nedideli fortai ir kitokie greitai statomi įtvirtinimai. Palisadų statymas būdavo pigus, kadangi rąstai daugelyje kraštų buvo lengvai prieinama ir lengvai apdorojama statybinė medžiaga. Mediniai palisadai būdavo gana efektyvi gynybos priemonė, nors ir neatlaikanti ugnies.

Dažnai palisadus įrengdavo kaip laikiną gynybinę sieną, o vėliau palisado vietoje pastatydavo akmeninę gynybinę sieną.
# Pakeliamasis tiltas

Pakeliamo tilto vizualizacija.
**Pakeliamasis tiltas** – judančių tiltų tipas. Tai seniausias judančių tiltų tipas. Dažniausiai tokie tiltai buvo naudojami įėjimui ir išėjimui pilyse.

## Apžvalga

Dažniausiai pakeliami tiltai yra statomi virš mažų vandens kanalų. Tokie vandens kanalai viduramžiais buvo sukuriami dirbtinai, pilies ar gyvenvietės apsaugai. Tokių tiltų kėlimo mechanizmas yra pora sijų atsvara, kuri nėra dalis tilto struktūros.

Dažniausiai tokie tiltai yra pagaminti iš medienos.

## Keliai ir geležinkeliai

Tokio tipo tiltų retkarčiais naudojami automobilių transporte, kuomet reikia kirsti mažą vandens kanalą ar upę. Geležinkelių transporte tokie tiltai naudojami sunkiose, daug augmenijos turinčiose, trasose. Dažniausiai tokie tiltai būna tik alternatyviuose geležinkelių maršrutuose ir nėra sujungti į pagrindinį geležinkelio mazgą.

## Galerija

*
*
*
*
*
*
*